
Τρίτη, 21 Ιουλίου 2026

ΔΕΛΤΙΟ ΤΥΠΟY

Θάνατος λουομένων στη Ραφήνα και στο Μεσολόγγι - Εντοπισμός και διάσωση 36 αλλοδαπών στους Καλούς Λιμένες - Σύλληψη ενός ημεδαπού και μιας αλλοδαπής για ενδοοικογενειακή βία στην Σκόπελο - Εκδήλωση πυρκαγιάς σε πλωτή δεξαμενή στο Πέραμα -
Διακομιδές ασθενών

Τις πρωινές ώρες σήμερα, ενημερώθηκε η Λιμενική Αρχή της Ραφήνας ότι ένας 85χρονος ημεδαπός ανασύρθηκε χωρίς τις αισθήσεις του, από τη θαλάσσια περιοχή της παραλίας Μαραθώνα Αττικής. Στον 85χρονο, αρχικά παρασχέθηκαν οι πρώτες βοήθειες από ναυαγοσώστρια και στη συνέχεια, διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Αττικής «ΑΜΑΛΙΑ ΦΛΕΜΙΝΓΚ», όπου διαπιστώθηκε ο θάνατός του. Από το Κεντρικό Λιμεναρχείο Ραφήνας που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Αθηνών.

*****
Τις μεσημβρινές ώρες σήμερα, ενημερώθηκε η Λιμενική Αρχή του Μεσολογγίου ότι μία 60χρονη ημεδαπή ανασύρθηκε χωρίς τις αισθήσεις της, από τη θαλάσσια περιοχή της παραλίας «ΤΟΥΡΛΙΔΑ» Μεσολογγίου. Η 60χρονη, παρελήφθη από ασθενοφόρο όχημα του ΕΚΑΒ και διακομίστηκε στη Νοσηλευτική Μονάδα Μεσολογγίου, όπου διαπιστώθηκε ο θάνατός της. Από το Λιμεναρχείο Μεσολογγίου που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Πατρών.

*****
Τις πρωινές ώρες σήμερα, ενημερώθηκαν οι Λιμενικές Αρχές των Καλών Λιμένων, της Αγίας Γαλήνης και του Κόκκινου Πύργου από το Ενιαίο Κέντρο Συντονισμού Έρευνας και Διάσωσης (ΕΚΣΕΔ) του Αρχηγείου Λ.Σ.-ΕΛ.ΑΚΤ. για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 9 ν.μ. νοτιοανατολικά των Καλών Λιμένων. Οι 36 αλλοδαποί (34 άνδρες και 2 ανήλικοι) περισυλλέχθηκαν από σκάφος της δύναμης Frontex και μεταφέρθηκαν στο λιμάνι των Καλών Λιμένων. Στη συνέχεια, οι διασωθέντες μεταφέρθηκαν στο λιμάνι του Ηρακλείου συνοδεία στελεχών Κλιμακίου Ειδικών Αποστολών (Κ.Ε.Α.) του Κεντρικού Λιμεναρχείου Ηρακλείου. Προανάκριση διενεργείται από το Κεντρικό Λιμεναρχείο Ηρακλείου.

*****

Τις πρωινές ώρες σήμερα, στελέχη της Λιμενικής Αρχής της Σκοπέλου προέβησαν στη σύλληψη ενός 51χρονου ημεδαπού και μιας 40χρονης αλλοδαπής (υπηκόου Ουκρανίας), για παράβαση των διατάξεων του Ν. 3500/2006 «αντιμετώπιση της ενδοοικογενειακής βίας» και του άρθρου 308 του Π.Κ. «σωματική βλάβη». Συγκεκριμένα, ο 51χρονος και η 40χρονη ενεπλάκησαν σε περιστατικό ενδοοικογενειακής βίας έξω από κατάστημα υγειονομικού ενδιαφέροντος στη Χερσαία Ζώνη Λιμένος Λουτρακίου Σκοπέλου και συνελήφθησαν στο πλαίσιο της αυτόφωρης διαδικασίας. Προανάκριση διενεργείται από το Α΄ Λιμενικό Τμήμα Σκοπέλου του Λιμεναρχείου Σκιάθου.

*****
Τις πρωινές ώρες σήμερα, ενημερώθηκε η Λιμενική Αρχή του Περάματος για εκδήλωση πυρκαγιάς μικρής έκτασης σε πλωτή δεξαμενή, εντός της οποίας βρισκόταν ανελκυσμένο ένα Φ/Γ πλοίο για εργασίες επισκευής, στην ναυπηγοεπισκευαστική βάση του Περάματος. Συγκεκριμένα, η πυρκαγιά προκλήθηκε από σπινθηρισμούς που δημιουργήθηκαν κατά τη διάρκεια εργασιών ηλεκτροσυγκόλλησης. Στο σημείο μετέβησαν στελέχη της Λιμενικής Αρχής, όπου η πυρκαγιά κατασβήστηκε από εργαζομένους της πλωτής δεξαμενής και συνεργείων της περιοχής. Από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση. Προανάκριση διενεργείται από το Δ΄ Λιμενικό Τμήμα του Περάματος του Κεντρικού Λιμεναρχείου Πειραιά.

*****

Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-60χρονης, από το λιμάνι της Καμαριώτισσας Σαμοθράκης στο λιμάνι της Αλεξανδρούπολης, με Περιπολικό σκάφος Λ.Σ.-ΕΛ.ΑΚΤ.,
-54χρονου, από το λιμάνι των Καταπόλων Αμοργού προς το λιμάνι της Νάξου, με το Ε/Π- Τ/Ρ «ΚΥΡΙΑΡΧΟΣ IV» Ν. Ν. 64,
-12χρονης, από το λιμάνι της Ψερίμου στο λιμάνι της Καλύμνου, με Περιπολικό σκάφος Λ.Σ.-ΕΛ.ΑΚΤ.,
-72χρονης και 88χρονου, από το λιμάνι της Σκιάθου προς το λιμάνι του Βόλου, με το Ε/Π- Τ/Ρ «ΑΞΙΟΝ ΕΣΤΙ» Ν. Π. 1001,
-60χρονης, από το λιμάνι του όρμου Σκύρου προς το λιμάνι της Κύμης, με το Ε/Π- Τ/Ρ «ΚΥΜΟΘΟΗ» Ν. Ρ. 73,
-9χρονου, από το λιμάνι των Ψαρών στο λιμάνι Λημνιών Βολισσού, με Περιπολικό σκάφος Λ.Σ.-ΕΛ.ΑΚΤ. και
-19χρονου, από το λιμάνι της Αστυπάλαιας στο λιμάνι Κεφάλου Κω, με το Ε/Π-Τ/Ρ «ΜΕΡΙΛΟ» Ν.Π. 11938



Ακτή Βασιλειάδη Πύλη Ε1-Ε2, 185 10 Πειραιάς, τηλ.: 213137-1714, fax: 210-4191590
website: www.hcg.gr , e-mail: mme@yna.gov.gr
0721546
image1.png




image2.png




